ddrg/super_eurlex huggingface dataset:
Stolpec 2 – Obrazložitev Ta stolpec vključuje podrobnosti o sestavljenih proizvodih, vključenih v izvzetje iz uradnega nadzora na mejnih kontrolnih točkah. Oznake KN Obrazložitev (1) (2) 1704 , ex 1806 20 , ex 1806 31 00 , ex 1806 32 , ex 1806 90 11 , ex 1806 90 19 , ex 1806 90 31 , ex 1806 90 39 , ex 1806 90 50 , ex 1806 90 90 Slaščice (vključno s sladkornimi izdelki), čokolada in drugi prehrambni proizvodi, ki vsebujejo kakav, ki izpolnjujejo zahteve iz člena 3(1) ex 1902 19 , ex 1902 30 , ex 1902 40 Testenine, rezanci in kuskus, ki izpolnjujejo zahteve iz člena 3(1) ex 1905 10 , ex 1905 20 , ex 1905 31 , ex 1905 32 , ex 1905 40 , ex 1905 90 Kruh, torte, keksi, vaflji in oblati, prepečenec, opečen kruh in podobni opečeni proizvodi, ki izpolnjujejo zahteve iz člena 3(1) ex 2001 90 65 , ex 2005 70 00 , ex 1604 Olive, polnjene z ribami, ki izpolnjujejo zahteve iz člena 3(1) 2101 Ekstrakti, esence in koncentrati kave, pravega čaja ali maté čaja in pripravki na osnovi teh proizvodov ali na osnovi kave, pravega čaja ali maté čaja, ki izpolnjujejo zahteve iz člena 3(1). Pražena cikorija in drugi praženi kavni nadomestki in njihovi ekstrakti, esence in koncentrati, ki izpolnjujejo zahteve iz člena 3(1) ex 2104 Osnove za juhe in arome, pakirane za končnega potrošnika, ki izpolnjujejo zahteve iz člena 3(1) ex 2106 Prehranska dopolnila, pakirana za končnega potrošnika, ki vsebujejo predelane živalske proizvode (vključno z glukozaminom, hondroitinom ali hitosanom), ki izpolnjujejo zahteve iz člena 3(1) ex 2208 70 Likerji in krepilne pijače, ki izpolnjujejo zahteve iz člena 3(1)
(4)

Evropska agencija za varnost hrane (v nadaljnjem besedilu: Agencija) je v mnenjih z dne 30. septembra 2020 (2) in 18. novembra 2020 (3) (4), ugotovila, da L-lizin, tekoč (baza), in L-lizin monohidroklorid, tehnično čist, ki ju proizvaja Corynebacterium casei KCCM 80190 ali Corynebacterium glutamicum KCCM 80216 ali Corynebacterium glutamicum KCTC 12307BP, pod predlaganimi pogoji uporabe nimata škodljivega učinka na zdravje živali in potrošnikov ali na okolje. Agencija je lahko sklepala o varnosti za uporabnika L-lizina, tekočega (baza), in L-lizin monohidroklorida, tehnično čistega, ki ju proizvajata Corynebacterium glutamicum KCCM 80216 in Corynebacterium glutamicum KCTC 12307BP. Navedla je, da se L-lizin monohidroklorid, tehnično čist, in L-lizin, tekoč (baza), ki ju proizvaja Corynebacterium casei KCCM 80190, štejeta za nevarna pri vdihavanju in da je L-lizin monohidroklorid, tehnično čist, ki ga proizvaja Corynebacterium casei KCCM 80190, blago dražilen za oči. Zato bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Agencija je ugotovila, da sta L-lizin, tekoč (baza), in L-lizin monohidroklorid, tehnično čist, ki ju proizvaja Corynebacterium casei KCCM 80190 ali Corynebacterium glutamicum KCCM 80216 ali Corynebacterium glutamicum KCTC 12307BP, učinkovita vira esencialne aminokisline L-lizin za vse živalske vrste. Da bi bil dodani L-lizin lahko v celoti učinkovit pri prežvekovalcih, bi ga bilo treba zaščititi pred razgradnjo v vampu. Agencija se je v mnenjih sklicevala na predhodno izjavo v zvezi z morebitnimi prehranskimi neravnotežji za aminokisline in higienskimi pomisleki, ko se aminokisline dajejo prek vode za pitje. Kljub temu ni predlagala najvišje vsebnosti pri dodajanju L-lizina. Tako je zlasti v primeru dodajanja L-lizina kot aminokisline prek vode za pitje primerno na oznaki dodatka in premiksov, ki ga vsebujejo, navesti opozorilo, naj se upošteva prehranska oskrba z vsemi esencialnimi in pogojno esencialnimi aminokislinami.
Izdelek, ki je predstavljen kot komplet za prodajo na drobno ter sestavljen iz plastenke, opremljene z zračno črpalko in šobo (naprava za polnjenje), ter 100 kosov večbarvnih balonov iz lateksa, vstavljenih v plastenko. Naprava za polnjenje je zasnovana tako, da se polni z vodo in jo tudi drži, ter se uporablja za črpanje vode v balone. Ko so baloni napolnjeni z vodo, se uporabljajo kot „vodne bombe“ za igro na prostem za zabavo otrok/odraslih. (glej sliko) (*1)

9503 00 99
Palice iz volframove zlitine, ki vsebujejo več kot 94 mas. % volframa in 1,5 mas. % lantana, dolžine 150 mm in premera 3 mm. Palice niso dobljene samo s sintranjem, prav tako nimajo prevleke in niso izpolnjene s talili. Na koncih so tope (tj. brez konic) in vsaka posamezna palica je označena z barvo. Barvna oznaka označuje legirni element in vsebnost volframa. Pakirane so v svežnjih.

Palice so tako oblikovane zato, da se jih nabrusi in uporabi kot varilne elektrode za varjenje z netaljivo volframovo elektrodo (varjenje TIG). Namen elektrode v tem varilnem postopku je ustvariti oblok med elektrodo in obdelovancem. Elektroda se med postopkom ne tali, kar pomeni, da se ne porablja.
(6)

Evropska agencija za varnost hrane (v nadaljnjem besedilu: Agencija) je v mnenju z dne 17. marca 2020 (4) navedla, da Agencija glede na omejene podatke iz prvotne dokumentacije in neodzivanje vložnika na več zahtev Agencije po dodatnih informacijah, in sicer najprej 22. julija 2011 in nazadnje 3. marca 2020, ni mogla podati mnenja o varnosti in učinkovitosti 60-odstotne fosforjeve kisline na silicijevem dioksidu kot nosilcu kot krmnega dodatka za vse živalske vrste.
(2)

Izdelek, za katerega velja obvezna registracija, so monomodalni kabli iz optičnih vlaken, izdelani iz enega ali več posamično oplaščenih vlaken, z zaščitnim ovojem, kombinirani z električnimi vodniki ali ne, s poreklom iz Kitajske (v nadaljnjem besedilu: zadevni izdelek). Izključeni so naslednji izdelki: (i) kabli, pri katerih so vsa optična vlakna posamično opremljena z operativnimi konektorji na enem koncu ali na obeh, in (ii) kabli za podvodno uporabo. Kabli za podvodno uporabo so kabli iz optičnih vlaken s plastično izolacijo, ki vsebujejo bakreni ali aluminijasti vodnik in v katerih so vlakna v kovinskih modulih.
IZVEDBENA UREDBA KOMISIJE (EU) 2021/344

z dne 25. februarja 2021

o dovoljenju za sorbitan monolavrat kot krmni dodatek za vse živalske vrste

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,

ob upoštevanju naslednjega:

Vložnik je zahteval, da se navedeni dodatek uvrsti v kategorijo dodatkov „tehnološki dodatki“ in funkcionalno skupino „emulgatorji“. Navedenemu zahtevku so bili priloženi zahtevani podatki in dokumenti iz člena 7(3) Uredbe (ES) št. 1831/2003.

Evropska agencija za varnost hrane (v nadaljnjem besedilu: Agencija) je v mnenjih z dne 27. februarja 2019 (3) in 25. maja 2020 (4) ugotovila, da sorbitan monolavrat pod predlaganimi pogoji uporabe nima škodljivega učinka na zdravje živali, varnost potrošnikov ali na okolje. Ugotovila je tudi, da dodatek draži kožo in oči. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Ker je sorbitan monolavrat dovoljen kot aditiv za živila s funkcijo emulgatorja, se po ugotovitvah Agencije lahko tudi razumno pričakuje, da se bo tehnološki učinek njegove uporabe kot aditiva za živila pokazal tudi pri uporabi v krmi. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analiznih metodah krmnega dodatka v krmi, ki ga je predložil referenčni laboratorij, ustanovljen z Uredbo (ES) št. 1831/2003.

Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 2

Prehodni ukrepi

1. Dodatek iz Priloge in premiksi, ki ga vsebujejo, proizvedeni in označeni pred 18. septembrom 2021 po pravilih, ki se uporabljajo pred 18. marcem 2021, se lahko še naprej dajejo na trg in uporabljajo do porabe obstoječih zalog.

2. Krmne mešanice in posamična krmila, ki vsebujejo dodatek iz Priloge, proizvedeni in označeni pred 18. marcem 2022 po pravilih, ki se uporabljajo pred 18. marcem 2021, se lahko še naprej dajejo na trg in uporabljajo do porabe obstoječih zalog, če so namenjeni za živali za proizvodnjo živil.
2.

Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo.
(10)

Komisija in države članice so 18. januarja 2018 prejele znanstveno mnenje (4) Agencije, ki je na podlagi predloženih podatkov ugotovila, da vzročno-posledična povezava med uživanjem NWT-02, fiksne kombinacije luteina, zeaksantina in dokozaheksaenojske kisline v jajčnem rumenjaku, in zmanjšanjem izgube vida, ni utemeljena. Ker zdravstvena trditev ne izpolnjuje zahtev iz Uredbe (ES) št. 1924/2006, se ne bi smela odobriti.
(4)

Sporazum v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (6) (v nadaljnjem besedilu: Sporazum v obliki izmenjave pisem) začasno ukinja dajatev prost režim, ki se v skladu s Protokolom 2 uporablja za blago, uvrščeno pod oznaki KN 2202 10 00 (vode, vključno mineralne vode in sodavice, ki vsebujejo dodan sladkor ali druga sladila ali arome) in ex 2202 90 10 (druge brezalkoholne pijače, ki vsebujejo sladkor), nadomeščeni z oznakami KN 2202 10 00, ex 2202 91 00 in ex 2202 99. V skladu s Sporazumom v obliki izmenjave pisem je dajatev prost uvoz navedenega blaga s poreklom iz Norveške dovoljen le v mejah dajatev proste kvote. Za uvoz, ki presega navedeno dajatev prosto kvoto, je treba plačati dajatev.
(2)

ZN so Vanuatu 4. decembra 2020 črtali s seznama najmanj razvitih držav. Zato Vanuatu v skladu s členom 17(1) Uredbe (EU) št. 978/2012 ni več upravičen do statusa države upravičenke do EBA in ga je treba črtati iz Priloge IV k navedeni uredbi. V skladu s členom 17(2) Uredbe (EU) št. 978/2012 se Vanuatu črta s seznama držav upravičenk do EBA po triletnem prehodnem obdobju od datuma začetka veljavnosti uredbe. Zato bi bilo treba Vanuatu črtati iz Priloge IV z začetkom uporabe 1. januarja 2025 –
(5)

Omejitve ulova iz Uredbe (EU) 2021/90 se uporabljajo od 1. januarja 2021. Določbe o teh omejitvah ulova, ki jih uvaja ta uredba, bi zato morale začeti veljati čim prej in se uporabljati retroaktivno od 1. januarja 2021. Taka retroaktivna uporaba ne vpliva na načeli pravne varnosti in varstva legitimnih pričakovanj, saj so zadevne ribolovne možnosti večje in še niso bile izkoriščene. Zaradi nujnosti bi morala ta uredba začeti veljati takoj po objavi –
PRILOGA

Naslednja oseba se doda na seznam v Prilogi II k Uredbi (EU) 2016/44:

„29. Ime: 1: Osama 2: Al Kuni 3: Ibrahim 4: N/A

Naziv: upravitelj centra za pridržanje al-Nasr v Zaviji Funkcija: N/A Datum rojstva:4. april 1976Kraj rojstva: Tripolis, Libija Verjetni vzdevki: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Manj verjetni vzdevki: N/A Državljanstvo: libijsko Št. potnega lista: N/A Nacionalna matična številka: N/A Naslov: Zavija, Libija. Datum uvrstitve na seznam:25. oktober 2021Druge informacije: Zadevna oseba je kot de facto upravitelj centra za pridržanje al-Nasr neposredno in/ali prek podrejenih v Libiji sodelovala pri dejanjih, s katerimi se krši veljavno mednarodno pravo na področju človekovih pravic, ali pri dejanjih, s katerimi se zlorabljajo človekove pravice, oziroma je taka dejanja podpirala. Zadevna oseba je delovala za dva posameznika s seznama oziroma v njunem imenu ali po njunih navodilih; ta posameznika, Mohamed Kashlaf (LYi.025) in Abdulrahman al Milad (LYi.026), sta neločljivo povezana z dejavnostmi trgovine z ljudmi mreže v Zaviji. Uvrščen na seznam v skladu z odstavkoma 15 in 17 Resolucije 1970 (prepoved potovanja, zamrznitev sredstev).

Uvrščen na seznam v skladu z odstavkoma 11(a) in 11(f) resolucije 2213 (2015) ter odstavkom 11(a) resolucije 2441 (2018).

Dodatne informacije:

Zadevna oseba je kot de facto upravitelj centra za pridržanje al-Nasr neposredno in/ali prek podrejenih v Libiji sodelovala pri dejanjih, s katerimi se krši veljavno mednarodno pravo na področju človekovih pravic, ali pri dejanjih, s katerimi se zlorabljajo človekove pravice, oziroma je taka dejanja podpirala. Zadevna oseba je delovala za dva posameznika s seznama oziroma v njunem imenu ali po njunih navodilih; ta posameznika, Mohamed Kashlaf (LYi.025) in Abdulrahman al Milad (LYi.026), sta neločljivo povezana z dejavnostmi trgovine z ljudmi mreže v Zaviji. Center za pridržanje al-Nasr v Zaviji je že več let izpostavljen v javnih in zaupnih poročilih, ki opisujejo stisko migrantov in prosilcev za azil v Libiji, vključno z mučenjem, spolnim nasiljem in nasiljem na podlagi spola ter trgovino z ljudmi. Humanitarne organizacije in žrtve trgovine z ljudmi so zadevno osebo dosledno identificirale kot de facto upravitelja centra za pridržanje. Trem osebam, ki so delale v centru za pridržanje al-Nasr, je bila izrečena zaporna kazen zaradi mučenja migrantov v centru za pridržanje.“
„(e)

v zvezi z orožjem kalibra 14,5 mm ali manjšega kalibra ter strelivom in sestavnimi deli, posebej zasnovanimi za tovrstno orožje, ter neoboroženimi kopenskimi vojaškimi vozili in kopenskimi vojaškimi vozili, opremljenimi z orožjem kalibra 14,5 mm ali manjšega kalibra, in njihovimi rezervnimi deli ter ročnimi raketometi in strelivom, posebej zasnovanim za tovrstno orožje, ter minometi kalibra 60 mm in 82 mm in strelivom, posebej zasnovanim za tovrstno orožje, varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, sestavni deli in vozila namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, če je bil Odbor za sankcije o zagotavljanju take pomoči ali storitev uradno obveščen vsaj 20 dni vnaprej;“;
(2)

Po podatkih, ki jih je prejela Komisija, največji dovoljeni ribolovni napor za orjaško rdečo kozico na geografskih podobmočjih 9, 10 in 11 Generalne komisije za ribištvo v Sredozemlju (GFCM) za plovila, ki plujejo pod zastavo Italije ali so v njej registrirana ter katerih skupna dolžina je enaka ali večja od 12 metrov in manjša 18 metrov, za leto 2021 velja za doseženega.
(2)

Točka 3 se nadomesti z naslednjim: „3. V primeru domačega goveda in prašičev, domačih enoprstih kopitarjev in gojene divjadi, zaklanih na izvornem gospodarstvu v skladu s poglavjem VIa oddelka I ali točko 3 oddelka III Priloge III k Uredbi (ES) št. 853/2004, je uradno spričevalo, izpolnjeno v skladu z vzorcem veterinarskega spričevala iz poglavja 3 Priloge IV k Izvedbeni uredbi Komisije (EU) 2020/2235 (*), priloženo živalim v klavnico ali se v kakršni koli obliki pošlje vnaprej, namesto spričevala iz točke 2(f) člena 5 te uredbe. (*) Izvedbena uredba Komisije (EU) 2020/2235 z dne 16. decembra 2020 o določitvi pravil za uporabo uredb (EU) 2016/429 in (EU) 2017/625 Evropskega parlamenta in Sveta glede vzorcev veterinarskih spričeval, vzorcev uradnih spričeval in vzorcev veterinarskih/uradnih spričeval za vstop pošiljk nekaterih kategorij živali in blaga v Unijo in njihove premike znotraj Unije, uradne potrditve takšnih spričeval ter o razveljavitvi Uredbe (ES) št. 599/2004, izvedbenih uredb (EU) št. 636/2014 in (EU) 2019/628, Direktive 98/68/ES ter odločb 2000/572/ES, 2003/779/ES in 2007/240/ES (UL L 442, 30.12.2020, str. 1).“"
(3)

Komisija je marca 2018 objavila svoj akcijski načrt „Financiranje trajnostne rasti“ (4) o vzpostavitvi ambiciozne in celovite strategije za financiranje trajnostne rasti. Eden od ciljev, navedenih v akcijskem načrtu, je namenjen preusmeritvi kapitalskih tokov v trajnostne naložbe, da bi dosegli trajnostno in vključujočo rast. Ocena učinka, na kateri temeljijo naknadne zakonodajne pobude, objavljena maja 2018 (5), je pokazala potrebo po pojasnitvi, da bi morali upravljavci alternativnih investicijskih skladov (v nadaljnjem besedilu: UAIS) v okviru obveznosti, ki jih imajo do vlagateljev, upoštevati dejavnike trajnostnosti. Zato bi morali UAIS redno ocenjevati ne le vsa relevantna finančna tveganja, ampak tudi vsa relevantna tveganja glede trajnostnosti iz Uredbe (EU) 2019/2088 Evropskega parlamenta in Sveta (6), ki bi lahko, kadar se pojavijo, dejansko ali potencialno bistveno negativno vplivala na vrednost naložbe. Delegirana uredba Komisije (EU) št. 231/2013 (7) se ne sklicuje izrecno na tveganja glede trajnostnosti. Zato in za zagotovitev, da se notranji postopki in organizacijske ureditve pravilno izvajajo in upoštevajo, je treba pojasniti, da postopki, sistemi in notranje kontrole UAIS odražajo tveganja glede trajnostnosti ter da so za analizo teh tveganj potrebne tehnične zmogljivosti in znanje.
(2)

Gumijasta zrnca se uporabljajo kot polnilo v terenih z umetno travo. Gumijasta zrnca in zastirke se uporabljajo tudi v razsutem stanju na otroških igriščih ali v športne namene, npr. na igriščih za golf, atletskih stadionih, hipodromih, poteh v naravi ali streliščih. Navedena zrnca in zastirke se pridobivajo predvsem iz izrabljenih pnevmatik. Eden glavnih pomislekov glede uporabe zrnc in zastirk iz izrabljenih pnevmatik je prisotnost osmih PAO v gumijastem kalupu. Zrnca in zastirke so v zmeseh v smislu člena 3(2) Uredbe (ES) št. 1907/2006 in zato niso zajeti v obstoječem vnosu 50 Priloge XVII k navedeni uredbi. Vendar pa je osem PAO navedenih kot rakotvornih iz kategorije 1B v Prilogi VI k Uredbi (ES) št. 1272/2008 Evropskega parlamenta in Sveta (3). Zato vnos 28 Priloge XVII k Uredbi (ES) št. 1907/2006 omejuje dobavo zrnc in zastirk širši javnosti, če navedene zmesi vsebujejo PAO v koncentracijah, ki so enake ali večje od 100 mg/kg za BaP ali DBAhA oziroma 1 000 mg/kg za ostalih šest PAO.
(8)

Države članice so v skupnem priporočilu o predelu za papalino predlagale, da se v obdobju treh let nadaljuje praksa izvzetja iz uporabe pravil, ki veljajo za predel za papalino, za plovila z določenim orodjem, in sicer od 1. julija do 31. oktobra, kot je določeno v Delegirani uredbi Komisije (EU) št. 1395/2014 (4) za obdobje do 31. decembra 2020. STECF je analiziral dokaze o predelu za papalino, ki so jih predložile države članice, in ugotovil, da ni jasnih znakov, da je izvzetje iz uporabe pravil, ki veljajo za predel za papalino, od leta 2017 povzročilo škodo staležu sleda. STECF je nadalje ugotovil, da je malo verjetno, da bi izvzetje iz uporabe pravil, ki veljajo za predel za papalino, povzročilo nižje ravni varstva od veljavnih. Vendar je STECF ugotovil, da je za dokaz, da se bodo ohranile enakovredne ravni varstva, potrebnih več let spremljanja ribolova. STECF je zato predlagal, da se učinek izvzetja iz uporabe pravil po treh letih spremljanja ponovno oceni. Države članice so se zavezale, da bodo v tem obdobju spremljale vpliv izvzetja iz uporabe pravil, ki veljajo za predel za papalino, in sicer z zbiranjem podatkov, ki so v njihovem skupnem priporočilu določeni v zvezi s prilovom sleda pri ribolovu papaline. Te podatke bodo predložile v oceno STECF. Predlagani ukrep bi bilo zato treba vključiti v to uredbo.
IZVEDBENA UREDBA KOMISIJE (EU) 2021/1062

z dne 28. junija 2021

o popravku švedske jezikovne različice Uredbe (EU) št. 965/2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 31 Uredbe,

ob upoštevanju naslednjega:

(1) Švedska jezikovna različica Uredbe Komisije (EU) št. 965/2012 (2) vsebuje napake v točkah NCO.SPEC.MCF.100, NCO.SPEC.MCF.110, NCO.SPEC.MCF.120 in NCO.SPEC.MCF.125 poddela E Priloge VII [del NCO] ter v točkah SPO.SPEC.MCF.100 in SPO.SPEC.MCF.125 oddelka 5 poddela E Priloge VIII [del SPO].

(2) Švedsko jezikovno različico Uredbe (EU) št. 965/2012 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem odbora iz člena 127 Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 28. junija 2021 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredba Komisije (EU) št. 965/2012 z dne 5. oktobra 2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta (UL L 296, 25.10.2012, str. 1).
DELEGIRANA UREDBA KOMISIJE (EU) 2021/1087

z dne 7. aprila 2021

o spremembi Uredbe (EU) 2018/1139 Evropskega parlamenta in Sveta v zvezi s posodobitvijo sklicevanj na določbe Čikaške konvencije

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 19(3) Uredbe,

ob upoštevanju naslednjega:

(1) Zrakoplovi, razen brezpilotnih zrakoplovov, ter njihovi motorji, propelerji, deli in nenameščena oprema bi morali izpolnjevati zahteve glede varstva okolja. Uredba (EU) 2018/1139 jih določa s sklicevanjem na posebne določbe Čikaške konvencije, ki vsebujejo navedene zahteve.

(2) Svet ICAO je 11. marca 2020 na peti seji 219. zasedanja sprejel spremembo 13 zvezka I Priloge 16 k Čikaški konvenciji o hrupu, ki ga povzročajo zrakoplovi, spremembo 10 zvezka II o emisijah iz motorjev zrakoplovov in spremembo 1 zvezka III o emisijah CO2 iz letal. Te spremembe so začele veljati in se za vse države članice uporabljajo od 1. januarja 2021.

(3) Sklicevanja na določbe Čikaške konvencije bi bilo zato treba posodobiti, Uredbo (EU) 2018/1139 pa ustrezno spremeniti.

(4) Ukrepi iz te uredbe temeljijo na Mnenju št. 3/2020, ki ga je izdala Agencija Evropske unije za varnost v letalstvu (v nadaljnjem besedilu: EASA) v skladu s členom 76(1) Uredbe (EU) 2018/1139 –

SPREJELA NASLEDNJO UREDBO:

Člen 1 V členu 9(2) Uredbe (EU) 2018/1139 se prvi pododstavek nadomesti z naslednjim: „V zvezi s hrupom in emisijami navedeni zrakoplovi in njihovi motorji, propelerji, deli in nenameščena oprema izpolnjujejo zahteve glede varstva okolja iz spremembe 13 zvezka I, spremembe 10 zvezka II in spremembe 1 zvezka III, kakor so se uporabljale 1. januarja 2021, Priloge 16 k Čikaški konvenciji.“

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 7. aprila 2021 Za Komisijo predsednica Ursula VON DER LEYEN

(1) UL L 212, 22.8.2018, str. 1.